संतनगर के विकास में सभी बनें सहभागी
विकास में सहभागी बनने की सोच आम और खास में होनी चाहिए। विकास के मायने नए निर्माण ही नहीं, बदलाव होता है। बदलाव में सहभागी बनने के लिए जरूरी नहीं कोई पद हमारे पास हो। जो भी हम अपने शहर के लिए कर सकते हैं वो करें इतना ही काफी है। यह कहना है समाजसेवी पुरुषोत्तम लालवानी का।
संतनगर में बहुत सी समस्याएं ऐसी हैं, जिनका समाधान बेहद आसानी से हो सकता है मसलन गंदगी और पर्किंग। आमतौर पर यह देखा जाता है कि घर के पास ही कचरा डालने की एक शुरूआत करता है, वह जगह कुछ दिन में अघोषित रूप से कचराघर बन जाती है। यदि कंटनेटर में ही कचरा डालें, भले ही उसके लिए कुछ दूर जाना पड़े तो चले जाएं। महज इतना सा ही करने से जगह-जगह कचरे के लगे ढेरों की समस्या खत्म जो जाएगी। सभी को यह समझना होगा, महज छोटी सी कोशिश से वह संतनगर काे स्वच्छ बना सकते हैं। जिन इलाकों में घर-घर से कचरा कलेक्शन होता है, वह अपना कचरा डस्टबिन में घर के बाहर रख दें।
दूर खड़ा करें वाहन
यह सही है वाहनों की संख्या के हिसाब से पार्किंग के लिए जगह न होने से समूचे उपनगर में पार्किंग की समस्या है। ऐसी एक भी सड़क नहीं है जहां वाहनों के खड़े होने से यातायात बाधित न होता हो, इस समस्या को भी बहुत हद तक खत्म किया जा सकता है, यदि दुकानदार अपनी दुकान के बाहर ही वाहन खड़ा करने का मोह त्याग दें, यदि वह दुकान से कुछ दूर खाली जगह पर वाहन खड़ा कर आएं तो दुकानों के सामने वाहन से सड़क पर लगने वाले जाम की समस्या कम हो सकती है।
वाहनों को बेतरतीब खड़ा करने की आदत से पार्किंग की समस्या हो रही है। सभी व्यस्त मार्गों पर जाम के हालात बने रहते हैं।
पुरुषोत्तम लालवानी
मेरे सपनों का संत हिरदाराम नगर
hin_Deva hin_Deva hin_Deva hin_Deva hin_Deva hin_Deva awa_Deva hin_Deva